title: Regulamentul de punere în aplicare (UE) nr. 1060/2013 al Comisiei din 29 octombrie 2013 privind autorizarea bentonitei ca aditiv furajer pentru toate speciile de animale  Text cu relevanță pentru SEE

text:
               31.10.2013

               RO

               Jurnalul Oficial al Uniunii Europene

               L 289/33

         REGULAMENTUL DE PUNERE ÎN APLICARE (UE) NR. 1060/2013 AL COMISIEI
   din 29 octombrie 2013
   privind autorizarea bentonitei ca aditiv furajer pentru toate speciile de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Prin Directiva 82/822/CEE a Comisiei (3), bentonita a fost autorizată fără limită de timp, în conformitate cu Directiva 70/524/CEE, ca aditiv pentru hrana animalelor aparținând grupei lianților, agenților antiaglomeranți și coagulanților, destinat tuturor speciilor de animale. Aditivul a fost ulterior înscris în registrul aditivilor pentru hrana animalelor ca produs existent, în conformitate cu articolul 10 alineatul (1) litera (b) din Regulamentul (CE) nr. 1831/2003.

               (3)

               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din respectivul regulament, s-a depus o cerere pentru reevaluarea bentonitei ca aditiv furajer pentru toate speciile de animale aparținând grupelor „lianți” și „agenți antiaglomeranți” și, în conformitate cu articolul 7 din respectivul regulament, o cerere pentru o nouă autorizare a bentonitei ca substanță pentru controlul contaminării cu radionucleide, pentru toate speciile de animale. În plus, în conformitate cu articolul 7 din Regulamentul (CE) nr. 1831/2003, a fost prezentată o nouă cerere pentru autorizarea bentonitei ca substanță pentru reducerea contaminării furajelor cu micotoxine, pentru toate speciile de animale. Prin respectivele cereri, se solicita ca aditivul în cauză să fie clasificat în categoria „aditivilor tehnologici”. Cererile au fost însoțite de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 2 februarie 2011 (4), 14 iunie 2011 (5) și 14 iunie 2012 (6) că, în condițiile de utilizare propuse, bentonita nu are un efect nociv asupra sănătății animale, a sănătății umane sau a mediului și că aceasta are potențialul de a fi eficace atât ca liant și ca agent antiaglomerant, cât și ca substanță pentru controlul contaminării cu radionucleide pentru toate speciile de animale. De asemenea, s-a recunoscut că bentonită are potențialul de a fi eficace ca liant al aflatoxinei pentru vacile de lapte și că această concluzie poate fi extinsă la toate rumegătoarele. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Deoarece studiile in vitro puse la dispoziție îndeplinesc condițiile pentru demonstrarea eficacității aditivilor tehnologici prevăzuți în Regulamentul (CE) nr. 429/2008 (7), în special la punctul 4 din anexa II și la punctul 1.4 din anexa III și s-a recunoscut faptul că ele pot demonstra prin dovezi clare capacitatea de legare cu aflatoxina B1 (AfB) și, mai mult, deoarece capacitatea de legare, limitată la aflatoxina B1, a fost definită ca fiind o caracteristică a bentonitei, concluzia privind eficacitatea ca substanță pentru reducerea contaminării furajelor cu micotoxine poate fi considerată suficientă pentru a fi extinsă la utilizarea pentru păsări de curte și porcine.

               (6)

               Evaluarea bentonitei arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui aditiv ar trebui să fie autorizată, conform specificațiilor din anexele la prezentul regulament.

               (7)

               Deoarece motivele legate de siguranță nu necesită aplicarea imediată a modificărilor condițiilor de autorizare a bentonitei ca liant și agent antiaglomerant, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Bentonita specificată în anexe, aparținând categoriei „aditivi tehnologici” și grupelor funcționale: „substanțe pentru reducerea contaminării furajelor cu micotoxine”, „lianți”, „agenți antiaglomeranți” și „substanțe pentru controlul contaminării cu radionucleide” este autorizată ca aditiv în hrana animalelor, în condițiile prevăzute în anexele menționate.
   Articolul 2
   Aditivul specificat în anexa II, aparținând grupelor funcționale „lianți” și „agenți antiaglomeranți”, precum și furajele care conțin acest aditiv, care sunt produse și etichetate înainte de 19 noiembrie 2015 în conformitate cu normele aplicabile înainte de 19 noiembrie 2013, pot continua să fie introduse pe piață și utilizate până la epuizarea stocurilor existente.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 octombrie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

      (3)  A patruzeci și una Directivă 82/822/CEE a Comisiei din 19 noiembrie 1982, de modificare a anexelor la Directiva 70/524/CEE a Consiliului privind aditivii din hrana animalelor (JO L 347, 7.12.1982, p. 16).

      (4)  Jurnalul EFSA 2011; 9(2):2007.

      (5)  Jurnalul EFSA 2011; 9(6):2276.

      (6)  Jurnalul EFSA 2012; 10(7):2787.

      (7)  Regulamentul (CE) nr. 429/2008 al Comisiei din 25 aprilie 2008 privind normele de punere în aplicare a Regulamentului (CE) nr. 1831/2003 al Parlamentului European și al Consiliului cu privire la pregătirea și prezentarea cererilor, precum și la evaluarea și autorizarea aditivilor din hrana animalelor. (JO L 133, 22.5.2008, p. 1.)

      ANEXA I

                  Număr de identificare al aditivului

                  Aditiv

                  Formulă chimică, descriere, metodă de analiză

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg de substanță activă/kg de furaj complet cu un conținut de umiditate de 12 %

                     Categoria: aditivi tehnologici. Grupa funcțională: substanțe pentru reducerea contaminării furajelor cu micotoxine: aflatoxină B1

                  1m558

                  Bentonită

                                 Compoziția aditivului

                              Bentonită ≥ 70 % smectită (montmorilonit dioctaedric)

                                 Caracterizarea substanței active

                              Bentonită: ≥ 70 % smectită (montmorilonit dioctaedric)
                              < 10 % opal și feldspat
                              < 4 % cuarț și calcit
                              AfB1 - capacitate de legare (CL
                                    AfB1
                                 ) peste 90 %

                                 Metoda de analiză
                                  (1)

                              Pentru determinarea bentonitei în aditivii furajeri: difracție de raze X (XRD)
                              Pentru determinarea CL
                                    AfB1
                                  a aditivului: test de adsorbție efectuat într-o soluție tampon cu pH de 5,0, cu o concentrație de 4 mg/l pentru AfB1 și de 0,02 % (w/v) pentru aditivul furajer.

                  Rumegătoare
                  Păsări de curte
                  Porci

                  —

                  20 000

                              1.

                              În instrucțiunile de utilizare se va menționa:

                                          —

                                          „A se evita utilizarea simultană a macrolidelor administrate pe cale orală”;

                                          —

                                          pentru păsări de curte: „A se evita utilizarea simultană a robenidinei”.

                              2.

                              Pentru păsări de curte: utilizarea simultană cu coccidiostatice, altele decât robenidina, este contraindicată la niveluri ale bentonitei de peste 5 000 mg/kg de furaj complet.

                              3.

                              Cantitatea totală de bentonită nu trebuie să depășească nivelul maxim admis în furajul complet, și anume 20 000 mg/kg de furaj complet.

                              4.

                              Utilizarea aditivului este permisă în furaje care respectă legislația Uniunii Europene privind substanțele nedorite din furaje.

                              5.

                              Pentru siguranță: în timpul manipulării trebuie utilizate măști de protecție respiratorie, ochelari de protecție și mănuși.

                  19 noiembrie 2023

         (1)  Detaliile privind metodele de analiză sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: http://irmm.jrc.ec.europa.eu/EURLs/EURL_feed_additives/Pages/index.aspx

      ANEXA II

                  Număr de identificare al aditivului

                  Aditiv

                  Formulă chimică, descriere, metodă de analiză

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg de substanță activă/kg de furaj complet cu un conținut de umiditate de 12 %

                     Categoria: aditivi tehnologici. Grupa funcțională: lianți

                  1m558i

                  Bentonită

                                 Compoziția aditivului

                              Bentonită: ≥ 50 % smectită

                                 Caracterizarea substanței active

                              Bentonită: ≥ 50 % smectită

                                 Metoda de analiză
                                  (1)

                              Pentru determinarea bentonitei în aditivii furajeri: difracție de raze X (XRD)

                  Toate speciile de animale

                  —

                  20 000

                              1.

                              În instrucțiunile de utilizare se va menționa:

                                          —

                                          „A se evita utilizarea simultană a macrolidelor administrate pe cale orală”;

                                          —

                                          la păsări de curte: „A se evita utilizarea simultană a robenidinei”.

                              2.

                              Pentru păsări de curte: utilizarea simultană cu coccidiostatice, altele decât robenidina, este contraindicată la niveluri ale bentonitei de peste 5 000 mg/kg de furaj complet.

                              3.

                              Cantitatea totală de bentonită nu trebuie să depășească nivelul maxim admis în furajul complet, și anume 20 000 mg/kg de furaj complet.

                              4.

                              Pentru siguranță: în timpul manipulării, trebuie utilizate măști de protecție respiratorie, ochelari de protecție și mănuși.

                  19 noiembrie 2023

                     Categoria: aditivi tehnologici. Grupa funcțională: agenți antiaglomeranți

                  1m558i

                  Bentonită

                                 Compoziția aditivului

                              Bentonită: ≥ 50 % smectită

                                 Caracterizarea substanței active

                              Bentonită: ≥ 50 % smectită

                                 Metoda de analiză
                                  (1)

                              Pentru determinarea în aditivii furajeri: difracție de raze X (XRD)

                  Toate speciile de animale

                  —

                  20 000

                              1.

                              În instrucțiunile de utilizare se va menționa:

                                          —

                                          „A se evita utilizarea simultană a macrolidelor administrate pe cale orală”;

                                          —

                                          la păsările de curte: „A se evita utilizarea simultană a robenidinei”.

                              2.

                              Pentru păsările de curte: utilizarea simultană cu coccidiostatice, altele decât robenidina, este contraindicată la niveluri ale bentonitei de peste 5 000 mg/kg de furaj complet.

                              3.

                              Cantitatea totală de bentonită nu trebuie să depășească nivelul maxim admis în furajul complet, și anume 20 000 mg/kg de furaj complet.

                              4.

                              Pentru siguranță: în timpul manipulării, trebuie utilizate măști de protecție respiratorie, ochelari de protecție și mănuși.

                  19 noiembrie 2023

                     Categoria: aditivi tehnologici. Grupa funcțională: substanțe pentru controlul contaminării cu radionucleide (134/137Cs)

                  1m558i

                  Bentonită

                                 Compoziția aditivului

                              Bentonită: ≥ 50 % smectită

                                 Caracterizarea substanței active

                              Bentonită: ≥ 50 % smectită

                                 Metoda de analiză
                                  (1)

                              Pentru determinarea în aditivii furajeri: difracție de raze X (XRD).

                  Toate speciile de animale

                  —

                  —

                              1.

                              În instrucțiunile de utilizare se va menționa:

                                          —

                                          „A se evita utilizarea simultană a macrolidelor administrate pe cale orală”;

                                          —

                                          la păsările de curte: „A se evita utilizarea simultană a robenidinei”.

                              2.

                              Pentru păsările de curte: utilizarea simultană cu coccidiostatice, altele decât robenidina, este contraindicată la niveluri ale bentonitei de peste 5 000 mg/kg de furaj complet.

                              3.

                              Amestecul diferitelor surse de bentonită nu trebuie să depășească nivelul maxim admis în furajul complet, și anume 20 000 mg/kg de furaj complet.

                              4.

                              Aditivul poate fi utilizat atunci când furajele sunt contaminate cu cesiu radioactiv, pentru a controla prezența acestui element în animale și în produsele de origine animală.

                              5.

                              Pentru siguranță: în timpul manipulării, trebuie utilizate măști de protecție respiratorie, ochelari de protecție și mănuși.

                  19 noiembrie 2023

         (1)  Detaliile privind metodele de analiză sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) nr. 941/2011 al Consiliului din 22 septembrie 2011 privind punerea în aplicare a articolului 16 alineatele (2) și (5) din Regulamentul (UE) nr. 204/2011 privind măsuri restrictive având în vedere situația din Libia

text:
               23.9.2011

               RO

               Jurnalul Oficial al Uniunii Europene

               L 246/11

         REGULAMENTUL DE PUNERE ÎN APLICARE (UE) NR. 941/2011 AL CONSILIULUI
   din 22 septembrie 2011
   privind punerea în aplicare a articolului 16 alineatele (2) și (5) din Regulamentul (UE) nr. 204/2011 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 204/2011 al Consiliului din 2 martie 2011 privind măsuri restrictive având în vedere situația din Libia (1), în special articolul 16 alineatele (2) și (5),
   întrucât:

               (1)

               La 2 martie 2011, Consiliul a adoptat Regulamentul (UE) nr. 204/2011.

               (2)

               Ca urmare a adoptării Rezoluției 2009 (2011) a Consiliului de Securitate al Organizației Națiunilor Unite (RCSONU) din 16 septembrie 2011 și în conformitate cu Decizia 2011/625/PESC a Consiliului din 22 septembrie 2011 de modificare a Deciziei 2011/137/PESC privind măsuri restrictive având în vedere situația din Libia (2), ar trebui modificată lista persoanelor și entităților cărora li se aplică măsurile restrictive enumerate în anexele II și III la Regulamentul (UE) nr. 204/2011,

         ADOPTĂ PREZENTUL REGULAMENT:
   Articolul 1
   Mențiunile referitoare la entitățile enumerate în anexa la prezentul regulament se elimină din listele care figurează în anexele II și III la Regulamentul (UE) nr. 204/2011.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 septembrie 2011.

            Pentru Consiliu

            Președintele

         M. DOWGIELEWICZ

      (1)  JO L 58, 3.3.2011, p. 1.

      (2)  A se vedea pagina 30 din prezentul Jurnal Oficial.

      ANEXĂ

         Entitățile menționate la articolul 1

      Mențiune eliminată din lista care figurează în anexa II la Regulamentul (UE) nr. 204/2011:

                  5.

                  Libyan National Oil Corporation (Compania Petrolieră Națională Libiană)

            Mențiune eliminată din lista care figurează în anexa III la Regulamentul (UE) nr. 204/2011:

                  29.

                  Zuietina Oil Company (Compania Petrolieră Zuietina) (alias ZOC; alias Zueitina)


title: Regulamentul de punere în aplicare (UE) nr. 1040/2013 al Comisiei din 24 octombrie 2013 privind autorizarea unui preparat pe bază de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) ca aditiv furajer destinat porcilor pentru îngrășat și speciilor porcine minore pentru îngrășat altele decât Sus scrofa domesticus și curcanilor pentru îngrășat (titularul autorizației: Aveve NV) Text cu relevanță pentru SEE

text:
               25.10.2013

               RO

               Jurnalul Oficial al Uniunii Europene

               L 283/46

         REGULAMENTUL DE PUNERE ÎN APLICARE (UE) NR. 1040/2013 AL COMISIEI
   din 24 octombrie 2013
   privind autorizarea unui preparat pe bază de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) ca aditiv furajer destinat porcilor pentru îngrășat și speciilor porcine minore pentru îngrășat altele decât Sus scrofa domesticus și curcanilor pentru îngrășat (titularul autorizației: Aveve NV)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, a fost depusă o cerere pentru o nouă utilizare a preparatului pe bază de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754). Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea în cauză se referă la autorizarea unei noi utilizări a unui preparat pe bază de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) ca aditiv furajer destinat porcilor pentru îngrășat și speciilor porcine minore pentru îngrășat altele decât Sus scrofa domesticus și curcanilor pentru îngrășat, care trebuie clasificat în categoria de aditivi denumiți „aditivi zootehnici”.

               (4)

               Utilizarea respectivului preparat a fost autorizată timp de 10 ani pentru puii pentru îngrășat prin Regulamentul (CE) nr. 1091/2009 al Comisiei (2), pentru purceii înțărcați prin Regulamentul de punere în aplicare (UE) nr. 1088/2011 al Comisiei (3) și pentru găinile ouătoare și speciile de păsări de curte minore pentru îngrășat și pentru ouat prin Regulamentul de punere în aplicare (UE) nr. 989/2012 al Comisiei (4).

               (5)

               În avizele sale din 12 martie 2013 (5), Autoritatea Europeană pentru Siguranța Alimentară (denumită în continuare „autoritatea”) a confirmat concluziile sale precedente, conform cărora, în condițiile de utilizare propuse, preparatul pe bază de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) nu are un efect nociv asupra sănătății animale, a sănătății oamenilor sau asupra mediului. Autoritatea a concluzionat că aditivul are potențialul de a îmbunătăți performanțele zootehnice ale porcilor pentru îngrășat și că această concluzie poate fi extrapolată la speciile porcine minore pentru îngrășat, altele decât Sus scrofa domesticus. De asemenea, autoritatea a concluzionat că aditivul are potențialul de a îmbunătăți greutatea corporală finală și indicele de conversie a hranei la curcanii pentru îngrășat. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (6)

               Evaluarea preparatului pe bază de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) arată că sunt îndeplinite condițiile de autorizare, astfel cum sunt prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui să fie autorizată, conform specificațiilor din anexa la prezentul regulament.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi zootehnici” și grupului funcțional „promotori de digestibilitate”, este autorizat ca aditiv în hrana animalelor în condițiile menționate în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 octombrie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  Regulamentul (CE) nr. 1091/2009 al Comisiei din 13 noiembrie 2009 privind autorizarea unui preparat enzimatic de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) ca aditiv pentru hrana puilor pentru îngrășat (titularul autorizației: Aveve NV) (JO L 299, 14.11.2009, p. 6).

      (3)  Regulamentul de punere în aplicare (UE) nr. 1088/2011 al Comisiei din 27 octombrie 2011 privind autorizarea unui preparat enzimatic de endo-1,4-beta-xilanază produs de Trichoderma reesei (MULC 49755) și de endo-1,3(4)-beta-glucanază produs de Trichoderma reesei (MULC 49754) ca aditiv pentru hrana purceilor înțărcați (titularul autorizației: Aveve NV) (JO L 281, 28.10.2011, p. 14).

      (4)  Regulamentul de punere în aplicare (UE) nr. 989/2012 al Comisiei din 25 octombrie 2012 privind autorizarea endo-1,4-beta-xilanazei produse de Trichoderma reesei (MULC 49755) și a endo-1,3(4)-beta-glucanazei produse de Trichoderma reesei (MULC 49754) ca aditiv furajer pentru găinile ouătoare și speciile de păsări de curte minore pentru îngrășat și pentru ouat (titularul autorizației: Aveve NV)
   (JO L 297, 26.10.2012, p. 11).

      (5)  EFSA Journal 2013; 11(4):3171 și EFSA Journal 2013; 11 (4):3172.

      ANEXĂ

                  Număr de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  Unități de activitate/kg de hrană completă pentru animale cu un conținut de umiditate de 12 %

                     Categoria aditivilor zootehnici. Grupa funcțională: promotori de digestibilitate

                  4a9

                  Aveve NV

                  Endo-1,4-beta-xilanază
                  EC 3.2.1.8
                  Endo-1,3(4)-beta-glucanază
                  EC 3.2.1.6

                                 Compoziția aditivului

                              Preparat pe bază de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) având o activitate minimă de: 40 000 XU (1) și 9 000 BGU (2)/g formă solidă și lichidă

                                 Caracterizarea substanței active

                              endo-1,4-beta-xilanază produsă de Trichoderma reesei (MUCL 49755) și endo-1,3(4)-beta-glucanază produsă de Trichoderma reesei (MUCL 49754)

                                 Metoda de analiză
                                  (3)

                              Caracterizarea substanței active în aditiv:

                                          —

                                          metodă colorimetrică bazată pe reacția acidului dinitrosalicilic asupra zaharurilor reductoare produse prin acțiunea endo-1,4-beta-xilanazei asupra unui substrat care conține xilan;

                                          —

                                          metodă colorimetrică bazată pe reacția acidului dinitrosalicilic asupra zaharurilor reductoare produse prin acțiunea endo-1,3(4)-beta-glucanazei asupra unui substrat care conține beta-glucan.

                                    Caracterizarea substanțelor active în hrana pentru animale:

                                          —

                                          metodă colorimetrică măsurând colorantul hidrosolubil eliberat prin acțiunea endo-1,4-beta-xilanazei din substratul de arabinoxilan din grâu încrucișat cu colorant;

                                          —

                                          metoda colorimetrică măsurând colorantul hidrosolubil eliberat prin acțiunea endo-1,3(4)-beta-glucanazei din substratul de beta-glucan din orz încrucișat cu colorant.

                  Porci pentru îngrășat
                  Specii porcine minore pentru îngrășat, altele decât Sus scrofa domesticus

                  Curcani pentru îngrășat

                  —

                  4 000 XU
                  900 BGU

                  —

                              1.

                              În instrucțiunile de utilizare a aditivului și a preamestecului se indică condițiile de depozitare și stabilitatea la granulare.

                              2.

                              Pentru utilizarea în furaje bogate în polizaharide neamilacee (în principal beta-glucani și arabinoxilani).

                              3.

                              Pentru siguranță: în timpul manipulării, trebuie utilizate măști de protecție respiratorie, ochelari de protecție și mănuși.

                  14 noiembrie 2023

         (1)  1 XU este cantitatea de enzimă care eliberează 1 micromol de zaharuri reductoare (măsurate în echivalenți xiloză) pe minut, pornind de la xilan de tărâțe de ovăz, la pH 4,8 și la 50 °C.

         (2)  1 BGU este cantitatea de enzimă care eliberează 1 micromol de zaharuri reductoare (măsurate în echivalenți celobioză) pe minut, pornind de la beta-glucan din orz, la pH 5 și la 50 °C.

         (3)  Detaliile privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) nr. 291/2012 al Comisiei din 2 aprilie 2012 de modificare a Regulamentului (CE) nr. 992/95 al Consiliului în ceea ce privește contingentele tarifare ale Uniunii pentru anumite produse agricole și pescărești originare din Norvegia

text:
               3.4.2012

               RO

               Jurnalul Oficial al Uniunii Europene

               L 96/1

         REGULAMENTUL DE PUNERE ÎN APLICARE (UE) NR. 291/2012 AL COMISIEI
   din 2 aprilie 2012
   de modificare a Regulamentului (CE) nr. 992/95 al Consiliului în ceea ce privește contingentele tarifare ale Uniunii pentru anumite produse agricole și pescărești originare din Norvegia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 992/95 al Consiliului din 10 aprilie 1995 privind deschiderea și modul de gestionare ale contingentelor tarifare comunitare pentru anumite produse agricole și pescărești, originare din Norvegia (1), în special articolul 5 alineatul (1) literele (a) și (b),
   întrucât:

               (1)

               Între Uniunea Europeană, pe de o parte, și Regatul Norvegiei, pe de altă parte, s-a încheiat un acord, sub forma unui schimb de scrisori, privind acordarea de preferințe comerciale suplimentare pentru produsele agricole, în temeiul articolului 19 din Acordul privind Spațiul Economic European. Acordul a fost aprobat, în numele Uniunii, prin Decizia 2011/818/UE a Consiliului (2).

               (2)

               Acordul respectiv prevede, de asemenea, o liberalizare progresivă a comerțului cu produse agricole pe o bază preferențială comună și reciproc avantajoasă și noi contingente tarifare anuale scutite de taxe vamale la importul în Uniunea Europeană pentru anumite produse agricole originare din Norvegia.

               (3)

               Pentru a aplica noile contingente tarifare prevăzute în respectivul acord, este necesar să se modifice Regulamentul (CE) nr. 992/95.

               (4)

               Prin urmare, Regulamentul (CE) nr. 992/95 trebuie modificat în consecință.

               (5)

               În conformitate cu Decizia 2011/818/UE, noile contingente tarifare trebuie aplicate începând cu 1 ianuarie 2012. Prin urmare, prezentul regulament trebuie să se aplice de la aceeași dată;

               (6)

               Măsurile prevăzute de prezentul regulament sunt conforme cu avizul Comitetului Codului vamal.

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 992/95 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 aprilie 2012.

            Pentru Comisie

            Președintele

         José Manuel BARROSO

      (1)  JO L 101, 4.5.1995, p. 1.

      (2)  JO L 327, 9.12.2011, p. 1.

      ANEXĂ
      Anexa I la Regulamentul (CE) nr. 992/95 se modifică după cum urmează:

                  (a)

                  rândurile numerelor de ordine 09.0701, 09.0751, 09.0757 și 09.0759 se înlocuiesc cu următorul text:

                              Număr de ordine

                              Codul NC

                              Subdiviziune TARIC

                              Descrierea produselor

                              Perioada de contingentare

                              Volum contingentar
                              (în tone greutate netă, cu excepția cazului în care se specifică altfel)

                              Taxa vamală contingentară
                              (%)

                              „09.0701

                              Ex15042010

                              90

                              Uleiuri și grăsimi de animale marine, altele decât de balenă și de cașalot, în ambalaje cu capacitatea netă de peste 1 kg

                              De la 1.1 la 31.12

                              1 000

                              8,5

                              Ex15043010

                              99

                              09.0751

                              Ex07041000

                              90

                              Conopidă

                              De la 1.8 la 31.10

                              2 000

                              0

                              09.0757

                              Ex08092100
                              Ex08092900

                              Cireșe, în stare proaspătă

                              De la 16.7 la 15.9

                              900

                              0 (3)

                              09.0759

                              Ex08094005

                              Prune, în stare proaspătă, de la 1 septembrie la 15 octombrie

                              De la 1.9 la 15.10

                              600

                              0 (3)”

                  (b)

                  rândurile numerelor de ordine 09.0753, 09.0755, 09.0775, 09.0777, 09.0781 și 09.0785 se elimină;

                  (c)

                  se adaugă următoarele rânduri:

                              „09.0815

                              0810 20 10

                              Zmeură, în stare proaspătă

                              De la 1.1 la 31.12

                              400

                              0

                              09.0816

                              2005 20 20

                              Cartofi tăiați în felii subțiri, prăjiți sau copți, sărați, aromatizați sau simpli, în ambalaje închise ermetic, pentru consumul imediat

                              De la 1.1 la 31.12

                              200

                              0

                              09.0817

                              2309 10 13
                              2309 10 15
                              2309 10 19
                              2309 10 33
                              2309 10 39
                              2309 10 51
                              2309 10 53
                              2309 10 59
                              2309 10 70
                              2309 10 90

                              Mâncare pentru câini sau pisici, condiționată pentru vânzarea cu amănuntul

                              De la 1.1 la 31.12

                              13 000

                              0”


title: Regulamentul de punere în aplicare (UE) nr. 1113/2013 al Comisiei din 7 noiembrie 2013 privind autorizarea preparatelor de Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 și Lactobacillus buchneri LN 4637/ATCC PTA-2494 ca aditivi în hrana tuturor speciilor de animale  Text cu relevanță pentru SEE

text:
               8.11.2013

               RO

               Jurnalul Oficial al Uniunii Europene

               L 298/29

         REGULAMENTUL DE PUNERE ÎN APLICARE (UE) NR. 1113/2013 AL COMISIEI
   din 7 noiembrie 2013
   privind autorizarea preparatelor de Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 și Lactobacillus buchneri LN 4637/ATCC PTA-2494 ca aditivi în hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 alineatul (7) din Regulamentul (CE) nr. 1831/2003 coroborat cu articolul 10 alineatele (1)-(4) din regulamentul respectiv stabilește dispoziții specifice pentru evaluarea produselor utilizate în Uniune ca aditivi pentru însilozare, la data la care regulamentul a intrat în vigoare.

               (2)

               În conformitate cu articolul 10 alineatul (1) litera (b) din Regulamentul (CE) nr. 1831/2003, preparatele de Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 și Lactobacillus buchneri LN 4637/ATCC PTA-2494 au fost înregistrate în registrul aditivilor pentru hrana animalelor ca produse existente aparținând grupei funcționale „aditivi pentru însilozare”, destinate tuturor speciilor de animale.

               (3)

               În conformitate cu articolul 10 alineatul (2) din Regulamentul (CE) nr. 1831/2003, coroborat cu articolul 7, s-au depus cereri de autorizare a preparatelor respective ca aditivi în hrana tuturor speciilor de animale, solicitându-se ca aditivii respectivi să fie clasificați în categoria „aditivi tehnologici” și în grupa funcțională „aditivi pentru însilozare”. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 12 martie 2013 (2) și 16 aprilie 2013 (3) că, în condițiile de utilizare propuse, preparatele respective nu au efecte adverse asupra sănătății animale, umane sau asupra mediului. Autoritatea a concluzionat, de asemenea, că preparatul de Lactobacillus plantarum NCIMB 40027 are potențialul de a îmbunătăți producția de furaje însilozate prin creșterea conținutului de acid lactic și conservarea materiei uscate prin reducerea pH-ului și a degradării proteinelor, în nutrețul ușor și moderat dificil de însilozat la concentrația de 1 × 108 CFU/kg de materie nouă și la concentrația de 1 × 109 CFU/kg de materie nouă în nutrețul dificil de însilozat, pentru toate speciile. Autoritatea a concluzionat, de asemenea, că preparatul de Lactobacillus buchneri DSM 22501 are potențialul de a îmbunătăți producția de furaje însilozate prin reducerea pH-ului și a azotului amoniacal și prin conservarea materiei uscate, din nutrețul ușor, moderat dificil și dificil de însilozat; preparatul de Lactobacillus buchneri NCIMB 40788/CNCM I-4323 are potențialul de a îmbunătăți stabilitatea aerobă a nutrețului ușor, moderat dificil și dificil de însilozat, iar preparatele de Lactobacillus buchneri LN 40177/ATCC PTA-6138 și de Lactobacillus buchneri LN 4637/ATCC PTA-2494 au potențialul de a îmbunătăți stabilitatea aerobă a nutrețului ușor de însilozat, pentru toate speciile de animale. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metodele de analiză a aditivilor furajeri din hrana animalelor, prezentat de laboratorul de referință înființat prin Regulamentul (CE) nr. 1831/2003.

               (5)

               Evaluarea preparatelor în cauză arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatelor respective ar trebui să fie autorizată conform specificațiilor din anexa la prezentul regulament.

               (6)

               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizație.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizare
   Preparatele specificate în anexă, aparținând categoriei „aditivi tehnologici” și grupei funcționale „aditivi pentru însilozare”, se autorizează ca aditivi pentru hrana animalelor, în condițiile stabilite în anexa respectivă.
   Articolul 2
   Măsuri tranzitorii
   Preparatele specificate în anexă și hrana pentru animale care le conține, care sunt produse și etichetate înainte de 28 mai 2014 în conformitate cu normele aplicabile înainte de 28 noiembrie 2013, pot să fie introduse pe piață și utilizate în continuare până la epuizarea stocurilor existente.
   Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2013; 11(4):3168.

      (3)  EFSA Journal 2013; 11(5):3205.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  CFU/kg de materie nouă

                     Categoria aditivi tehnologici. Grupa funcțională: aditivi pentru însilozare

                  1k20743

                  —

                     Lactobacillus plantarum NCIMB 40027

                                 Compoziția aditivului

                              Preparat de Lactobacillus plantarum NCIMB 40027 conținând minimum 1 × 1011 CFU/g de aditiv

                                 Caracterizarea substanței active

                              Celule viabile de Lactobacillus plantarum NCIMB 40027

                                 Metoda de analiză
                                  (1)

                              Numărare în aditivul pentru hrana animalelor: metoda dispersiei pe placă (EN 15787)
                              Identificare: electroforeză în gel în câmp pulsatil (PFGE)

                  Toate speciile de animale

                  —

                  —

                  —

                              1.

                              În instrucțiunile de utilizare a aditivului și a preamestecului se precizează condițiile de depozitare.

                              2.

                              Conținutul minim de aditiv, atunci când este folosit fără a fi combinat cu alte microorganisme ca aditivi pentru însilozare:

                                          —

                                          1 × 108 CFU/kg de materie nouă în materii ușor sau moderat dificil de însilozat (2);

                                          —

                                          1 × 109 CFU/kg de materie nouă în materii dificil de însilozat (3).

                              3.

                              Pentru siguranță: se recomandă utilizarea de dispozitive de protecție respiratorie și de mănuși în timpul manipulării.

                  28 noiembrie 2023

                  1k20738

                     Lactobacillus buchneri DSM 22501

                                 Compoziția aditivului

                              Preparat de Lactobacillus buchneri DSM 22501 conținând minimum 5 × 1010 CFU/g de aditiv

                                 Caracterizarea substanței active

                              Celule viabile de Lactobacillus buchneri DSM 22501

                                 Metoda de analiză
                                  (1)

                              Numărare în aditivul pentru hrana animalelor: metoda dispersiei pe placă (EN 15787)
                              Identificare: electroforeză în gel în câmp pulsatil (PFGE)

                  Toate speciile de animale

                              1.

                              În instrucțiunile de utilizare a aditivului și a preamestecului se indică temperatura de depozitare și durata de conservare.

                              2.

                              Conținutul minim de aditiv, atunci când este folosit fără a fi combinat cu alte microorganisme ca aditivi pentru însilozare: 1 × 108 CFU/kg de materie nouă.

                              3.

                              Pentru siguranță: se recomandă utilizarea de dispozitive de protecție respiratorie și de mănuși în timpul manipulării.

                  1k20739

                  —

                     Lactobacillus buchneri

                  NCIMB 40788/CNCM I-4323

                                 Compoziția aditivului

                              Preparat de Lactobacillus buchneri NCIMB 40788/CNCM I-4323 conținând minimum 3 × 109 CFU/g de aditiv

                                 Caracterizarea substanței active

                              Celule viabile de Lactobacillus buchneri NCIMB 40788/CNCM I-4323

                                 Metoda de analiză
                                  (1)

                              Numărare în aditivul pentru hrana animalelor: metoda dispersiei pe placă (EN 15787)
                              Identificare: electroforeză în gel în câmp pulsatil (PFGE)

                  Toate speciile de animale

                  —

                  —

                  —

                              1.

                              În instrucțiunile de utilizare a aditivului și a preamestecului se indică temperatura de depozitare și durata de conservare.

                              2.

                              Conținutul minim de aditiv, atunci când este folosit fără a fi combinat cu alte microorganisme ca aditivi pentru însilozare: 1 × 108 CFU/kg de materie nouă.

                              3.

                              Pentru siguranță: se recomandă utilizarea de dispozitive de protecție respiratorie și de mănuși în timpul manipulării.

                  28 noiembrie 2023

                  1k20740

                  —

                     Lactobacillus buchneri

                  LN 40177/ATCC PTA-6138

                                 Compoziția aditivului

                              Preparat de Lactobacillus buchneri LN 40177/ATCC PTA-6138 conținând minimum 1 × 1010 CFU/g de aditiv

                                 Caracterizarea substanței active

                              Celule viabile de Lactobacillus buchneri LN 40177/ATCC PTA-6138

                                 Metoda de analiză
                                  (1)

                              Numărare în aditivul pentru hrana animalelor: metoda dispersiei pe placă (EN 15787)
                              Identificare: electroforeză în gel în câmp pulsatil (PFGE)

                  Toate speciile de animale

                  —

                  —

                  —

                              1.

                              În instrucțiunile de utilizare a aditivului și a preamestecului se indică temperatura de depozitare și durata de conservare.

                              2.

                              Conținutul minim de aditiv, atunci când este folosit fără a fi combinat cu alte microorganisme ca aditivi pentru însilozare: 1 × 108 CFU/kg de materie nouă.

                              3.

                              Aditivul se utilizează în materii ușor de însilozat (4).

                              4.

                              Pentru siguranță: se recomandă utilizarea de dispozitive de protecție respiratorie și de mănuși în timpul manipulării.

                  28 noiembrie 2023

                  1k20741

                  —

                     Lactobacillus buchneri

                  LN 4637/ATCC PTA-2494

                                 Compoziția aditivului

                              Preparat de Lactobacillus buchneri LN 4637/ATCC PTA-2494 conținând minimum 1 × 1010 CFU/g de aditiv

                                 Caracterizarea substanței active

                              Celule viabile de Lactobacillus buchneri LN 4637/ATCC PTA-2494

                                 Metoda de analiză
                                  (1)

                              Numărare în aditivul pentru hrana animalelor: metoda dispersiei pe placă (EN 15787)
                              Identificare: electroforeză în gel în câmp pulsatil (PFGE)

                  Toate speciile de animale

                  —

                  —

                  —

                              1.

                              În instrucțiunile de utilizare a aditivului și a preamestecului se indică temperatura de depozitare și durata de conservare.

                              2.

                              Conținutul minim de aditiv, atunci când este folosit fără a fi combinat cu alte microorganisme ca aditivi pentru însilozare: 1 × 108 CFU/kg de materie nouă.

                              3.

                              Aditivul se utilizează în materii ușor de însilozat (4).

                              4.

                              Pentru siguranță: se recomandă utilizarea de dispozitive de protecție respiratorie și de mănuși în timpul manipulării.

                  28 noiembrie 2023

         (1)  Detaliile privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Nutreț ușor de însilozat: > 3 % carbohidrați solubili în materie nouă. Nutreț moderat dificil de însilozat: 1,5-3 % carbohidrați solubili în materie nouă. Regulamentul (CE) nr. 429/2008 (JO L 133, 22.5.2008, p. 1).

         (3)  Nutreț dificil de însilozat: < 1,5 % carbohidrați solubili în materie nouă. Regulamentul (CE) nr. 429/2008 (JO L 133, 22.5.2008, p. 1).

         (4)  Nutreț ușor de însilozat: > 3 % carbohidrați solubili în materie nouă. Regulamentul (CE) nr. 429/2008 (JO L 133, 22.5.2008, p. 1).


title: Regulamentul de punere în aplicare (UE) 2015/380 al Comisiei din 6 martie 2015 de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 2 și 3 martie 2015 în cadrul contingentului tarifar tunisian și de suspendare a eliberării licențelor de import pentru luna martie 2015

text:
               7.3.2015

               RO

               Jurnalul Oficial al Uniunii Europene

               L 64/35

         REGULAMENTUL DE PUNERE ÎN APLICARE (UE) 2015/380 AL COMISIEI
   din 6 martie 2015
   de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 2 și 3 martie 2015 în cadrul contingentului tarifar tunisian și de suspendare a eliberării licențelor de import pentru luna martie 2015
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Articolul 3 alineatele (1) și (2) din Protocolul nr. 1 (3) la Acordul euro-mediteraneean de stabilire a unei asocieri între Comunitatea Europeană și statele membre ale acesteia, pe de o parte, și Republica Tunisiană, pe de altă parte (4) deschide un contingent tarifar, cu taxe vamale zero, pentru importul de ulei de măsline netratat care se încadrează la codurile NC 1509 10 10 și 1509 10 90, obținut în întregime în Tunisia și transportat din această țară direct în Uniunea Europeană, într-o limită prevăzută pentru fiecare an.

               (2)

               Articolul 2 alineatul (2) din Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (5) prevede anumite limite cantitative lunare pentru eliberarea licențelor de import.

               (3)

               În conformitate cu articolul 3 alineatul (1) din Regulamentul (CE) nr. 1918/2006, autoritățile competente au primit cereri de acordare a licențelor de import pentru o cantitate totală care depășește limita prevăzută pentru luna martie la articolul 2 alineatul (2) din regulamentul menționat.

               (4)

               În aceste condiții, Comisia trebuie să stabilească un coeficient de atribuire care să permită eliberarea licențelor proporțional cu cantitatea disponibilă.

               (5)

               Limita corespunzătoare lunii martie fiind deja atinsă, nu se mai poate elibera nicio licență de import pentru luna în cauză,

         ADOPTĂ PREZENTUL REGULAMENT:
   Articolul 1
   Cererile de licențe de import depuse în perioada cuprinsă între 2 și 3 martie 2015, în temeiul articolului 3 alineatul (1) din Regulamentul (CE) nr. 1918/2006, fac obiectul unui coeficient de atribuire de 5,451531 %.
   Eliberarea licențelor de import pentru cantitățile solicitate începând cu 4 martie 2015 se suspendă pentru martie 2015.
   Articolul 2
   Prezentul regulament intră în vigoare la 7 martie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 martie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 238, 1.9.2006, p. 13.

      (3)  JO L 97, 30.3.1998, p. 57.

      (4)  JO L 97, 30.3.1998, p. 2.

      (5)  JO L 365, 21.12.2006, p. 84.


title: Regulamentul de punere în aplicare (UE) nr. 1055/2013 al Comisiei din 25 octombrie 2013 privind autorizarea unui preparat de acid ortofosforic ca aditiv pentru hrana tuturor speciilor de animale  Text cu relevanță pentru SEE

text:
               30.10.2013

               RO

               Jurnalul Oficial al Uniunii Europene

               L 288/57

         REGULAMENTUL DE PUNERE ÎN APLICARE (UE) NR. 1055/2013 AL COMISIEI
   din 25 octombrie 2013
   privind autorizarea unui preparat de acid ortofosforic ca aditiv pentru hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Un preparat de acid ortofosforic a fost autorizat fără limită de timp, în conformitate cu Directiva 70/524/CEE, ca aditiv pentru hrana tuturor speciilor de animale, prin Directiva 76/603/CEE a Comisiei (3). Preparatul respectiv a fost ulterior înscris în Registrul comunitar al aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

               (3)

               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din același regulament, s-a depus o cerere pentru reevaluarea acidului ortofosforic, nr. CAS 7664-38-2, ca aditiv destinat utilizării în hrana tuturor speciilor de animale, solicitându-se ca aditivul respectiv să fie clasificat în categoria „aditivi tehnologici” și grupul funcțional „conservanți”. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003. Cererea vizează și alte utilizări ale aceleiași substanțe pentru care nu s-a luat încă o decizie.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 13 decembrie 2012 (4) că, în condițiile de utilizare avute în vedere în furaje, acidul ortofosforic nu are un efect nociv asupra sănătății animalelor și a consumatorilor și că nu se așteaptă să reprezinte un risc suplimentar pentru mediu, precum și că are proprietăți de conservare a furajelor. De asemenea, autoritatea a concluzionat că, în cazul în care se iau măsurile de protecție corespunzătoare, nu vor apărea probleme de siguranță pentru utilizatori. Autoritatea a verificat, de asemenea, raportul privind metoda de analiză a aditivului în furaje prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului de acid ortofosforic arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui să fie autorizată, conform specificațiilor din anexa la prezentul regulament.

               (6)

               Întrucât nu există motive de siguranță care să impună aplicarea imediată a modificărilor condițiilor de autorizare, este adecvat să se prevadă o perioadă de tranziție pentru epuizarea stocurilor existente de aditivi, de preamestecuri și de hrană combinată pentru animale care conțin acești aditivi, autorizați prin Directiva 76/603/CEE.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul specificat în anexă, care aparține categoriei „aditivi tehnologici” și grupului funcțional „conservanți”, este autorizat ca aditiv în hrana animalelor, în condițiile stabilite în anexa respectivă.
   Articolul 2
   Preparatul specificat în anexă și hrana pentru animale care conține acest preparat, care sunt produse și etichetate înainte de 19 mai 2014, în conformitate cu normele aplicabile înainte de 19 noiembrie 2013, pot să fie în continuare introduse pe piață și utilizate până la epuizarea stocurilor existente.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 octombrie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 270, 14.12.1970, p. 1.

      (3)  JO L 198, 23.7.1976, p. 10.

      (4)  EFSA Journal 2013; 11(1):3043.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specia sau categoria de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  mg/kg de furaj complet cu un conținut de umiditate de 12 %

                     Categoria: aditivi tehnologici. Grupa funcțională: conservanți

                  1a338

                  —

                  Acid ortofosforic

                                 Compoziția aditivului

                              Preparat de acid ortofosforic
                              (67 %-85,7 %) g/g (soluție apoasă)

                                 Substanță activă

                              Acid ortofosforic
                              H3PO4

                              Nr. CAS 7664-38-2
                              Acizi volatili: ≤ 10 mg/kg (exprimați în acid acetic)
                              Cloruri: ≤ 200 mg/kg (exprimate în clor)
                              Sulfați: ≤ 1 500 mg/kg (exprimați în CaSO4)

                                 Metodă de analiză
                                  (1)

                              Pentru determinarea acidului ortofosforic din aditivul pentru hrana animalelor: titrare cu hidroxid de sodiu [Monografia CMEAA „acid fosforic” (2)]

                  Toate speciile de animale

                  —

                  —

                  —

                              1.

                              Pentru siguranță: în timpul manipulării, utilizatorii trebuie să poarte echipamente de protecție respiratorie, echipamente de protecție a ochilor, mănuși și îmbrăcăminte de protecție.

                              2.

                              Pe eticheta preamestecului se indică conținutul de fosfor.

                  19 noiembrie 2023

         (1)  Detaliile privind metodele de analiză sunt disponibile la următoarea adresă a laboratorului de referință: www.irmm.jrc.be/crl-feed-additives

         (2)  Monografia CMEAA „acid fosforic”, http://www.fao.org/ag/agn/jecfa-additives/specs/Monograph1/Additive-312.pdf


title: Regulamentul de punere în aplicare (UE) 2015/21 al Comisiei din 5 ianuarie 2015 privind clasificarea anumitor mărfuri în Nomenclatura combinată

text:
               8.1.2015

               RO

               Jurnalul Oficial al Uniunii Europene

               L 4/10

         REGULAMENTUL DE PUNERE ÎN APLICARE (UE) 2015/21 AL COMISIEI
   din 5 ianuarie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat anterior.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 ianuarie 2015.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare (Cod NC)

                  Motive

                  (1)

                  (2)

                  (3)

                  O componentă electronică conținută într-o carcasă dreptunghiulară din material plastic (așa-numită „cartuș de joc”) având dimensiunile de 35 × 33 × 4 mm.
                  Cartușul de joc constă dintr-o placă de circuite imprimate ce cuprinde circuite integrate (o memorie ROM și o memorie flash), elemente pasive (condensatori, rezistori) și mai mulți pini de conectare.
                  Memoria ROM cuprinde un program de aplicație (un joc video) și nu poate fi schimbată sau actualizată de către utilizator. Memoria flash este utilizată pentru stocarea datelor create atunci când se joacă jocul respectiv, cum ar fi preferințele, nivelurile atinse și punctajele obținute.
                  Având în vedere forma sa aparte și pinii de conectare special configurați, cartușul poate fi folosit numai în consolele de jocuri video ale unei anume mărci sau de un anumit tip, de la poziția 9504.
                  A se vedea imaginea (1).

                  9504 50 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, pe baza notei 3 de la capitolul 95, precum și pe baza textului codurilor NC 9504 și 9504 50 00.
                  Cartușul conține nu numai o memorie flash, ci și o memorie ROM ce conține jocul. Memoria flash stochează doar informațiile necesare pentru a juca jocul, cum ar fi preferințele jucătorilor, nivelurile atinse și punctajele obținute. Cartușul poate fi utilizat pentru jocurile video numai împreună cu o consolă de jocuri. În consecință, clasificarea ca suporturi pentru înregistrarea sunetului sau pentru înregistrări similare de la poziția 8523 este exclusă [a se vedea, de asemenea, notele explicative ale Sistemului armonizat (NESA) aferente poziției 8523 al șaselea paragraf litera (f)].
                  Deoarece cartușul este o parte sau un accesoriu care poate fi folosit exclusiv sau în principal cu o consolă de jocuri de la subpoziția 9504 50, acesta trebuie clasificat la codul NC 9504 50 00 [a se vedea, de asemenea, notele explicative ale Sistemului armonizat (NESA) aferente poziției 9504 alineatul (2) al treilea paragraf].

         (1)  Imaginea are un caracter strict informativ.